2002/280/EY: Komission päätös, tehty 15 päivänä huhtikuuta 2002, neuvoston direktiivien 66/400/ETY, 66/401/ETY, 66/402/ETY ja 69/208/ETY mukaista siemennäytteiden ottoa ja siementarkastusta koskevan väliaikaisen kokeen järjestelystä tehdyn päätöksen 98/320/EY muuttamisesta (ETA:n kannalta merkityksellinen teksti) (tiedoksiannettu numerolla K(2002) 1404)



Virallinen lehti nro L 099 , 16/04/2002 s. 0022 - 0022



Komission päätös, tehty 15 päivänä huhtikuuta 2002, neuvoston direktiivien 66/400/ETY, 66/401/ETY, 66/402/ETY ja 69/208/ETY mukaista siemennäytteiden ottoa ja siementarkastusta koskevan väliaikaisen kokeen järjestelystä tehdyn päätöksen 98/320/EY muuttamisesta (tiedoksiannettu numerolla K(2002) 1404) (ETA:n kannalta merkityksellinen teksti) (2002/280/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon juurikkaiden siementen pitämisestä kaupan 14 päivänä kesäkuuta 1966 annetun neuvoston direktiivin 66/400/ETY(1), sellaisena kuin se on viimeksi muutettuna direktiivillä 98/96/EY(2), ja erityisesti sen 13 a artiklan, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(3), sellaisena kuin se on viimeksi muutettuna direktiivillä 2001/64/EY(4), ja erityisesti sen 13 a artiklan, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY(5), sellaisena kuin se on viimeksi muutettuna direktiivillä 2001/64/EY, ja erityisesti sen 13 a artiklan, ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY(6), sellaisena kuin se on viimeksi muutettuna direktiivillä 98/96/EY, ja erityisesti sen 12 a artiklan, sekä katsoo seuraavaa: (1) Komission päätöksessä 98/320/EY(7) säädettiin yhteisön tasolla järjestettävästä väliaikaisesta kokeesta, jolla pyritään selvittämään, voivatko virallisesti valvottu näytteenotto ja siementarkastus olla direktiiveissä 66/400/ETY, 66/401/ETY, 66/402/ETY ja 69/208/ETY edellytettyjä siementen varmentamismenettelyjä parempia vaihtoehtoja ilman, että tuloksena olisi merkittävästi heikompilaatuinen siemen. (2) Komissio kokoaa edelleen tietoja ajantasaistaakseen ja täydentääkseen kokeeseen osallistuvien jäsenvaltioiden jo toimittamia tietoja kokeeseen osallistumisen tuloksista. Se kokoaa myös edelleen tietoja jäsenvaltioiden toimittamista ja yhteisön vertailukokeissa testatuista näytteistä. (3) Nykyisissä kansainvälisissä käytännöissä Taloudellisen yhteistyön ja kehityksen järjestön (OECD) ja International Seed Testing Association -järjestön (ISTA) hyväksymät käytännöt mukaan luettuina sallitaan edelleen siemennäytteiden ottoa ja siementarkastusta koskevat väliaikaiset kokeet. (4) Tämän vuoksi väliaikaisen kokeen soveltamista olisi jatkettava ja päätös 98/320/EY olisi muutettava vastaavasti. (5) Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 98/320/EY 4 artiklassa päivämäärä "30 päivänä kesäkuuta 2002" päivämäärällä "31 päivänä heinäkuuta 2004". 2 artikla Tämä päätös on osoitettu kaikille jäsenvaltioille. Tehty Brysselissä 15 päivänä huhtikuuta 2002. Komission puolesta David Byrne Komission jäsen (1) EYVL 125, 11.7.1966, s. 2290/66. (2) EYVL L 25, 1.2.1999, s. 27. (3) EYVL 125, 11.7.1966, s. 2298/66. (4) EYVL L 234, 1.9.2001, s. 60. (5) EYVL 125, 11.7.1996, s. 2309/66. (6) EYVL L 169, 10.7.1969, s. 3. (7) EYVL L 140, 12.5.1998, s. 14.